[{"text_idx": "#000004", "text": "Gwybodaeth am roi i staff ysbytyCodi arianSut mae gwneud cais am arianCyfrannu CeiniogauCylchlythyrauLoteri\u2019r StaffBuddion Staff"}, {"text_idx": "#000009", "text": "Mae\u2019r Clinig Enfys yn gofalu am fenywod a\u2019u partneriaid sydd, yn drist iawn, wedi colli babi neu fabanod yn ystod beichiogrwydd, neu\u2019n fuan ar o\u0302l genedigaeth. Yn y clinig, mae teuluoedd yn cyfarfod a\u0302 chlinigwyr i ddeall pam y bu farw eu babi ac i gynllunio beichiogrwydd yn y dyfodol os dymunir. Mae\u2019r ti\u0302m clinigol yn darparu gofal arbenigol i\u2019r menywod hyn yn ystod beichiogrwydd dilynol er mwyn lleihau\u2019r risg y byddant yn wynebu\u2019r un sefyllfa eto, a darparu gofal parhaol i\u2019r teuluoedd hyn."}, {"text_idx": "#000010", "text": "Oherwydd natur sensitif yr apwyntiadau a fynychir yn ystod amser trallodus iawn, mae\u2019r amgylchedd yn chwarae rhan arwyddocaol ym mhrofiad y menywod wrth dreulio amser yn yr ardal glinigol. Mae\u2019r teuluoedd wedi gofyn yn flaenorol am wella amgylchedd y clinig, er mwyn iddo gyfleu ymdeimlad o obaith wrth iddynt aros am eu hapwyntiadau."}, {"text_idx": "#000011", "text": "Dechreuodd y prosiect i wella\u2019r Clinig yn o\u0302l ym mis Hydref 2020, pan gerddodd y staff 15 milltir o Ysbyty Athrofaol Llandochau i\u2019r Ward Famolaeth yn Ysbyty Athrofaol Cymru mewn sia\u0302p calon i godi arian ar gyfer y clinig. Codwyd swm anhygoel o \u00a36,260, a neilltuwyd \u00a35,436.66 i wella\u2019r fynedfa, y brif ardal aros a\u2019r ystafell glinig. Sicrhawyd arian y loteri i staff hefyd i ehangu\u2019r prosiect i gynnwys gwelliannau i\u2019r ystafell dawel."}, {"text_idx": "#000012", "text": "Sicrhawyd dodrefn ar gyfer yr ystafell dawel hefyd yn gynharach eleni diolch i rodd hael o \u00a31,805.00 gan di\u0302m 7 bob ochr Cwmtawe, a gynhaliodd ddiwrnod golff i gefnogi gwaith y Clinig Enfys. Prynwyd cadeiriau, planhigion, a chloc ar gyfer yr ardal, a ddefnyddir fel man preifat i fenywod a\u2019u partneriaid yn dilyn canfyddiadau uwchsain annisgwyl, a hefyd fel man aros i deuluoedd mewn profedigaeth wrth fynychu ymgynghoriadau o\u0302l-drafod."}, {"text_idx": "#000015", "text": "Dywedodd Amy Robb, yr Obstetrydd Ymgynghorol yn y Clinig Enfys: \u201cFydden ni ddim wedi llwyddo i gwblhau\u2019r prosiect heb gymorth yr Elusen Iechyd a\u2019r rhoddion hael ychwanegol yn enwedig gan di\u0302m 7 bob ochr Cwmtawe. Diolch!\u201d"}, {"text_idx": "#000017", "text": "Mae\u2019r delweddau ar draws y mannau aros yn dangos golygfeydd heddychlon a llachar o fyd natur. Gobeithiwn y caiff y gwelliannau hyn effaith gadarnhaol ar y menywod a\u2019r teuluoedd sy\u2019n mynychu\u2019r clinig yn ystod cyfnod mor anodd, a\u2019u bod o fudd i staff anhygoel y clinig hefyd."}, {"text_idx": "#000020", "text": "Gair amdanom niEin HapeliadauSut gallwch chi ein helpu niDigwyddiadauNewyddionAdnoddauGwybodaeth am roi i staff ysbytyCysylltu"}]